താലിബാന് ഒറ്റക്കല്ല! സര്വ്വനാശത്തിന് പിന്തുണ നല്കുന്നത് ഈ സംഘമാണ്... കൂട്ടിന് പാകിസ്ഥാനും...താലിബാന് ഒറ്റക്കല്ല! സര്വ്വനാശത്തിന് പിന്തുണ നല്കുന്നത് ഈ സംഘമാണ്... കൂട്ടിന് പാകിസ്ഥാനും... അഫ്ഗാന് സേനയും താലിബാനും തമ്മിലുള്ള ഏറ്റുമുട്ടല് രൂക്ഷമായി തുടരുകയാണ്. ഈയൊരു സാഹചര്യത്തിലാണ് ആരാണ് ഇവര്ക്ക് കൂടുതല് പിന്തുണ നല്കുന്നത് എന്ന് ചോദ്യമാണ് പ്രധാനമായും നിലനില്ക്കുന്നത്. അങ്ങനെയൊരു ചോദ്യം വരുമ്ബോള് മറ്റൊന്നും ആലോചിക്കാതെ വളരെ എളുപ്പത്തില് അത് പാക്കിസ്ഥാനാണെന്നാണ് നമുക്ക് പറയാന് സാധിക്കുന്നത്. എന്നാലിപ്പോള് അതിന് ആക്കം കൂട്ടുന്ന കുറച്ച് കൂടി വിവരങ്ങളാണ് ഇപ്പോള് പുറത്ത് വരുന്നത്. യുദ്ധക്കെടുതി നേരിടുന്ന രാജ്യത്ത് പ്രാകൃതമായ പ്രവര്ത്തനങ്ങള് നടത്തുന്ന താലിബാന് വിദേശരാജ്യങ്ങളുടെ തീവ്രവാദ ശൃംഖലകളില് നിന്നും സഹായം ലഭിക്കുന്നുണ്ടെന്ന് ഐക്യരാഷ്ട്രസഭയിലെ അഫ്ഗാനിസ്ഥാന്റെ സ്ഥിരം പ്രതിനിധി ഗുലാം എം ഇസാക്സായുടെ വാക്കുകള് നാം കേട്ടതാണ്. ന്യൂയോര്ക്കില് അഫ്ഗാനിസ്ഥാനുമായി ബന്ധപ്പെട്ട യു.എന് സുരക്ഷാ കൗണ്സില് യോഗത്തെ അഭിസംബോധന ചെയ്ത ഗുലാം, ഏപ്രില് പകുതി മുതല്, താലിബാനും അവരുടെ അനുബന്ധ വിദേശ തീവ്രവാദ ഗ്രൂപ്പുകളും 31 പ്രവിശ്യകളില് 5,500ലധികം ആക്രമണങ്ങള് നടത്തിയതായി പറഞ്ഞു. യുദ്ധോപകരണങ്ങള് വിതരണം ചെയ്യുന്നതടക്കമുള്ള പിന്തുണ നല്കുന്ന പാക്കിസ്ഥാന്, താലിബാന്റെ സുരക്ഷിത താവളമാണ്. താലിബാന്റെ അക്രമങ്ങള് പൊതുവെ വര്ധിച്ചതും, പ്രവിശ്യകളിലെ പ്രധാന നഗരങ്ങളിലും ജനവാസ കേന്ദ്രങ്ങളിലും ക്രൂരമായ അതിക്രമങ്ങള് അരങ്ങേറുന്നതും കാരണം രാജ്യത്തെ സ്ഥിതി അതിവേഗം വഷളായി. താലിബാന് ഒറ്റയ്ക്കല്ല. അന്തര്ദേശീയ തീവ്രവാദ ശൃംഖലകളില് നിന്നുള്ള വിദേശ പോരാളികള് അവരെ സഹായിക്കുന്നു. അവര് ഒരുമിച്ച് അഫ്ഗാനിസ്ഥാനിലും രാജ്യത്തിന് പുറത്തും സമാധാനത്തിനും സുരക്ഷയ്ക്കും സ്ഥിരതയ്ക്കും ഭീഷണിയാകുന്നതായും ഗുലാം പറഞ്ഞു. അല്ഖ്വയ്ദ, ലഷ്കര്ഇതൊയ്ബ, തെഹ്രീക്ഇതാലിബാന് പാകിസ്താന്, ഇസ്ലാമിക് സ്റ്റേറ്റ് ഒഫ് ഇറാഖ് ഉള്പ്പെടെ 20 ഗ്രൂപ്പുകളിലെ പതിനായിരത്തോളം ഭീകരന്മാരുടെ നേരിട്ടുള്ള പിന്തുണയോടെയാണ് രാജ്യത്ത് താലിബാന് ആക്രമങ്ങള് നടത്തിയതെന്നും അദ്ദേഹം വ്യക്തമാക്കിയിട്ടുണ്ട്. അവര് രാജ്യത്ത് പ്രവേശിച്ച് താലിബാനുമായി ചേര്ന്ന് ആക്രമങ്ങള് നടത്തുന്നതായും ഗുലാം കൂട്ടിച്ചേര്ത്തു. പാകിസ്ഥാന് യുദ്ധോപകരണങ്ങള് വിതരണം ചെയ്യുന്നതടക്കമുളള പിന്തുണ താലിബാന് നല്കുന്നു. അവിടം താലിബാന്റെ സുരക്ഷിത താവളമാണെന്നും ഗുലാം പറഞ്ഞു. പാകിസ്ഥാനില് താലിബാന് ഭീകരര്ക്ക് ചികിത്സലഭിക്കുന്നുണ്ടെന്നും അദ്ദേഹം കൂട്ടിച്ചേര്ത്തു. സമീപകാലത്ത് താലിബാന്റെ അക്രമങ്ങള് പൊതുവെ വര്ധിച്ചതും, പ്രവിശ്യകളിലെ പ്രധാന നഗരങ്ങളിലും ജനവാസ കേന്ദ്രങ്ങളിലും ക്രൂരമായ അതിക്രമങ്ങള് അരങ്ങേറുന്നതും കാരണം രാജ്യത്തെ സ്ഥിതി അതിവേഗം വഷളായതിനാലാണ് അടിയന്തര യോഗം ആവശ്യപ്പെടാന് നിര്ബന്ധിതരായതെന്നും അദ്ദേഹം പറഞ്ഞു. അതുകൂടാതെ, നേരത്തേ അഫ്ഗാനിസ്ഥാനിലെ ഷെബര്ഗാന് നഗരത്തില് സൈന്യം നടത്തിയ വ്യോമാക്രമണത്തില് താലിബാന് കനത്ത നാശം. ഇരുനൂറിലധികം ഭീകരര് കൊല്ലപ്പെട്ടെന്നാണ് പ്രതിരോധ മന്ത്രാലയ വക്താവ് പറയുന്നത്. നിരവധി പേര്ക്ക് പരിക്കേല്ക്കുകയും ചെയ്തു. ഭീകരരുടെ ആയുധങ്ങളും നിരവധി വാഹനങ്ങളും ആക്രമണത്തില് നശിച്ചിട്ടുണ്ട്. ചില സാധാരണക്കാരും കൊല്ലപ്പെട്ടുവെന്ന് സ്ഥിരീകരിക്കാത്ത റിപ്പോര്ട്ടുകളുണ്ട്. പ്രദേശത്ത് ഭീകരര് തമ്ബടിച്ചുവെന്ന വിവരത്തെത്തുടര്ന്നാണ് സൈന്യം വ്യോമാക്രമണം നടത്തിയത്. അതിനിടെ താലിബാനെ സഹായിക്കാനായി എത്തിയ ഒരു പാക് ഭീകരനെ സുരക്ഷാ സേന അറസ്റ്റുചെയ്തു. ഗസ്നി പ്രവിശ്യാ കേന്ദ്രത്തിന്റെ പ്രാന്തപ്രദേശത്തു നിന്നാണ് ഭീകരനെ അറസ്റ്റു ചെയ്തത്. നേരത്തേയും പാകിസ്ഥാന് സ്വദേശികളായ ഭീകരെ അഫ്ഗാന് സൈന്യം അറസ്റ്റുചെയ്തിരുന്നു. താലിബാനെ സഹായിക്കാന് പാകിസ്ഥാന് സ്വദേശികളായ നിരവധിപേര് അതിര്ത്തികടന്നുവെന്നും പാക് സര്ക്കാരിന്റെ ആശീര്വാദത്തോടെയാണ് ഇതെന്നും നേരത്തേ റിപ്പോര്ട്ടുണ്ടായിരുന്നു. അതേസമയം, വടക്കന് അഫ്ഗാനിസ്ഥാനിലെ പ്രധാന നഗരമായ കുണ്ടൂസ് താലിബാന് പിടിച്ചെടുത്തു എന്നുള്ള വാര്ത്തകളാണ് ഇപ്പോള് പുറത്ത് വരുന്നത്. സൈന്യവുമായുള്ള കനത്ത ഏറ്റുമുട്ടലിന് ശേഷമാണ് നഗരം താലിബാന് കീഴടക്കിയത്. നഗരത്തിലെ വിമാനത്താവളം ഒഴികെ മറ്റെല്ലാ സര്ക്കാര് സ്ഥാപനങ്ങളും തീവ്രവാദികളുടെ പിടിയിലായെന്നാണ് പ്രദേശിക ഉദ്യോഗസ്ഥര് പറയുന്നത്. നഗര മധ്യത്തില് താലിബാന് പതാക ഉയര്ത്തുകയും ചെയ്തിട്ടുണ്ട്. ഇവിടുത്തെ കെട്ടിടങ്ങളും കടകളും അഗ്നിക്കിരയാക്കുന്ന ദൃശ്യങ്ങളും പുറത്തുവന്നിട്ടുണ്ട്. വെള്ളിയാഴ്ചക്ക് ശേഷം നാല് പ്രാദേശിക തലസ്ഥാനങ്ങളാണ് താലിബാന് കീഴടക്കിയിട്ടുള്ളത്. അതില് ഏറ്റവും പ്രധാനമാണ് കുണ്ടൂസ്. കുണ്ടൂസ് കീഴടക്കിയതിന് മണിക്കൂറുകള്ക്കുള്ളില് മറ്റൊരു വടക്കന് നഗരമായ സാര് ഇ പൂളും താലിബാന് കീഴടക്കിയിട്ടുണ്ട്. അതേ സമയം കൈവിട്ട നഗരങ്ങളില് സൈന്യം ഇപ്പോഴും തുടരുന്നുണ്ടെന്നാണ് അഫ്ഗാന് സര്ക്കാര് വൃത്തങ്ങള് പറയുന്നത്. പിടിച്ചെടുത്ത നഗരങ്ങളിലെ ജയിലില് നിന്ന് നൂറുകണക്കിന് താലിബാനികളെ മോചിപ്പിച്ചിട്ടുണ്ടെന്നും റിപ്പോര്ട്ടുണ്ട്. മെയ് മാസത്തില് താലിബാന് പോരാട്ടം തുടങ്ങിയതിന് ശേഷമുള്ള ഏറ്റവും വലിയ നേട്ടമാണ് കുണ്ടൂസ് പിടിച്ചെടുക്കല്.